Lars Hedegaard skal betale en bøde på 10.000 kroner for at offentliggøre navnet på den mand, der sigtes for at have forsøgt at dræbe ham.

Østre Landsret har stadfæstet dommen fra Retten på Frederiksberg.

Lars Hedegaard har offentliggjort den formodede attentatmands navn i to artikler på en svensk netavis, i sin bog "Attentatet" og på Facebook.

Formålet var ifølge Lars Hedegaard at øge sandsynligheden for, at den sigtede bliver pågrebet.

Det var i februar 2013, at Lars Hedegaard forsøgt myrdet af en mand forklædt som postbud. Den mistænkte, en 26-årig dansk statsborger, blev i april 2014 i anholdt i Istanbul, men løsladt et halvt år efter af de tyrkiske myndigheder.

Lars Hedegaard siger til DR Nyheder, at han ikke ønsker at kommentere dommen, før han har diskuteret den med sin advokat.